L’Ecoparc mòbil de la Emtre torna a Burjassot, dues vegades, a l’abril
2025-07-24

L’Ajuntament de Burjassot, a través de la Regidoria de Medi Ambient, dirigida per Estefanía Ballesteros, i de l’Oficina de Sostenibilitat Local, continua apostant per un reciclatge correcte dels residus generats en les llars burjassoteres. A la recent implementació de nous contenidors, els marrons per a les restes orgàniques i els de recilatge d’oli d’ús domèstic, s’uneix la visita periòdica dels ecoparcs mòbils de la Emtre per a facilitar el reciclatge a la ciutadania dels residus per als quals no hi ha un contenidor específic.

Així, fidel a la cita amb amb Burjassot, l’Ecoparc mòbil de la Emtre tornarà a l’abril en dues ocasions. Primerament, del dijous 3 al dissabte 5 d’abril i, després, del dijous 24 al dissabte 26 d’abril.

L’Ecoparc estarà ubicat on sempre, en l’aparcament de Les Palmeres, al costat del Mercat Municipal l’Almara. L’horari de l’Ecoparc és de de 10.00 a 14.00  i de 16.00 a 19.00 hores, entre setmana i de 10.00 a 13.00 hores, els dissabtes.

Les veïnes i els veïns de Burjassot podran reciclar allí residus com ara bateries, mòbils, oli de motor, xicotets electrodomèstics o cartutxos d’impressora, entre altres.